466 



errores descriptionum et determinationum mihi benignissime 

 communicabis. x ) 



In aliquot diebus Angliam petam, vbi per totam aesta- 

 tem degam, si vero litteris TVIS benignissimis nosocomium 

 Fridericianum Haffhiae inscribis, eas securo per parentem op- 

 timum accipiam. Vale, Vir generosissime semperque fauere 

 perge. 



Hafniae d. 14 April. 

 1773. 



(83) Viro celeberrimo atque generosissimo 

 D. D. C. a Linné 

 Archiatro, Equiti et Professori 

 s. p. d. 



J. C. Fabricius 



Data occasione cum amico meo suauissimo D. D. Gieseke 

 iterum aliquot insectorum species TEcum, Vir celeberrime, 

 communicare debui. Dudum iam eum cognoui in exteris 

 regionibus et semper persuasi, vt primo aliquod tempus Vp- 

 saliam tereret. TE duce certissime maiores fecisset progressus 

 in historia naturali, et tune maiori cum fructu apud exteros 

 degisset. Nunc tandem resoluit TVIS sub auspiciis studia 

 historiae naturalis finire, et certissimus sum, vltimum hoc iter 

 magis illi prodesse, quam reliqua omnia. 



Insecta, quae nunc TIBI offero, pauca sunt nec splen- 

 dida, at tamen pleraque haud descripta credo. N° 1 — 13 In- 

 secta sunt e Tranquebar Indiae Orientalis a D. Koenigio 

 missa. Distincta et indeterminata mihi omnia videntur. Hac 

 aestate nauibus, quae nunc domi veniunt, totam collectionem 

 insectorum huius regionis exspecto, de quibus data occasione 

 postea plura . . . . 2 ) 



Litteras TVAS nouissimas accipio, quas statim D r Gieseke 

 communicaui, et hodie adhuc iter inchoatum continuabit. Ille 



1 ) Bemærkninger om 75 Plantearter. 



2 ) Liste over 25 Arter Insekter, mest europæiske. 



